钦定古今图书集成/明伦汇编/家范典/第007卷 > 性理会通 > 《祭告远祖墓文》朱熹
## 钦定古今图书集成/明伦汇编/家范典/第007卷 > 性理会通 > 《祭告远祖墓文》朱熹

维年月日，远孙熹谨率侄某、侄孙某等，以酒果告于
远祖二十一公制置府君祖妣杜氏夫人之墓：“惟昔
显祖，作镇兹邦。开我后人，载祀久远。封茔所寄，奉守
弗虔。它人有之，莫克伸理。兹用震怛，龥于有司，乡评
亦公，遂复其旧。伐石崇土，俾后弗迷。即事之初，敢谢
其谴。谨告。”